
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

' Εγκριση πολεοδομικής μελέτης του οικισμού Γρατινής της Κοι¬ 
νότητας Γρατινής |Ν'. Ροδόπης.. 1 

ΑΠΟΦΑΣΕΙΣ 

Χαρακτηρισμός ως διατηρητέου το κτιρίου των οδών Λιούμπας 7 
- Λεωφόρου Στρατού της Θεσσαλονίκης και καθορισμός ειδικών 
όρων προστασίας και περιοχών δόμησης. 2 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

(!) 

Έγκριση πολεοδομικής μελέτης του οικισμού Γρατινής της Κοινότητας 
Γρατινής Ν, Ροδόπης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

' Εχοντας υπόψη: 

1. Τις διατάξεις Ν. 1337/83 (ΦΕΚ 33/Α)όπως τροποποιήθηκε 
με το Ν. 1512/1985 (ΦΕΚ 4/Α) και ειδικότερα τα άρθρα 1 (παρ. 
4), 6 (παρ. 1,4,5 και 6), 7 (παρ. 1,2 και 4), 13 και 42 (παρ. 5) και 
του από 30.8.1985 Π.Δ/τος (ΦΕΚ 414/Δ)άρθρο 2 παρ. 5 που 
εκδόθηκε σε εκτέλεση της πιο πάνω παραγράφου. 

2. Τις διατάξεις του Ν. 1577/1985 (ΦΕΚ 210/Α)και ειδικότερα 
τα άρθρα 6 (παρ. 1), 7, 8, 9 και 16. 

3. Τις διατάξεις του από 17.7.1923 Ν.Δ/τος όπως μεταγενέστερα 
τροποποιήθηκαν και συμπληρώθηκαν και ειδικότερα το άρθρο 3. 

4. Τις διατάξεις του Ν. 1558/1985 (ΦΕΚ 137/Α) κα ειδικότερα το 
άρθρο 23 παρ. 1. 

5. Την αριθ. 26417/847/1986 απόφαση του Υπουργού Περιβάλ¬ 
λοντος, Χωροταξίας και Δημοσίων Έργων «Έγκριση του γενικού 
πολεοδομικού σχεδίου (ΓΠΣ) του οικισμού Γρατινής της Κοινότητας 
Γρατινής Ν. Ροδόπης» (ΦΕΚ 522/Δ/86). 

6. Την αριθ. 46274/1813/1986 απόφαση του Υπουργού Περί- βάλλο- 
ντος, Χωροταξίας και Δημοσίων Έργων «Χαρακτηρισμός ως πυκνοδομημέ- 
νου τμήματος του οικισμού Γρατινής της Κοινότητας Γρατινής Ν. Ροδόπης». 

7. Την αριθ. Τ,Π.Π.Ε. 5002/1985 απόφαση του Νομάρχη Ροδό¬ 
πης «Πολεοδόμηση οικισμού Γρατινής», 

8. Τις αριθ. 34/1985, 46/1985 και 65/1985 γνωμοδοτήσεις 
του Κοινοτικού Συμβουλίου Γρατινής Ν. Ροδόπης. 

9. Τις αριθ. 117/1985, 8/1986 και 9/1986 γνωμοτήσεις του 
Συμβουλίου Χωροταξίας, Οικισμού και Περιβάλλοντος Ν. Ροδόπης. 

10. Την αριθ. 426/1986 γνωμοδότηση του Συμβουλίου της 
Επικράτειας, με πρόταση του Υπουργού Περιβάλλοντος, Χωροταξίας 
και Δημοσίων Έργων, αποφασίζουμε: 

Άρθρο 1. 

Εγκρίνεται το πολεοδομικό σχέδιο του οικισμού Γρατινής της 
Κοινότητας Γρατινής (Ν. Ροδόπης), τμήμα του οποίου χαρακτηρί¬ 


στηκε ως πυκνοδομημένο με την αριθ. 46274/1813/1986 από¬ 
φαση του Υπουργού Περιβάλλοντος, Χωρτοταξίας και Δημοσίων 
Έργων και το οποίο αποτελεί οικισμό προϋφιστάμενο του έτους 
1923, με τον καθορισμό οικοδομήσιμων χώρων, οδών, πεζοδρό¬ 
μων, κοινοχρήστων χώρων, χώρων παιδικής χαράς. Ιερού ναού, 
χώρου περιφερειακού ιατρείου με στοιχεία Α, Β, Γ, Δ, Α, χώρου 
σχολείου με στοιχεία Α, Δ, Ε, Ζ, Α και χώρου πνευματικού κέντρου 
με στοιχεία Α, Β, Γ, Δ, Α, όπως οι ρυθμίσεις αυτές φαίνονται στα 
δύο (2) σχετικά πρωτότυπα διαγράμματα σε κλίμακα 1:1000 που 
θεωρήθηκαν από τον Προϊστάμενο της Δ/νσης Πολεοδομικών Εφαρ¬ 
μογών με την αριθ. 55067/1986 πράξη του και που συνοπτικά 
τους αντίτυπα δημοσιεύονται με το παρόν διάταγμα. 

Άρθρο 2. 

Εγκρίνεται η υπαγωγή στις διατάξεις του άρθρου 13 του Ν. 1337/83 
τμήματος της περιοχής της οποίας εγκρίνεται το σχέδιο με το άρθρο 1 
που αποτελεί οικισμό προϋφιστάμενο του έτους 1923 και έχει χαρακτηρι- 
σθεί ως πυκνοδομημένο με την αριθ. 46274/1813/1986 απόφαση του 
Υπουργού Περιβάλλοντος, Χωροταξίας και Δημοσίων Έργων. 

Άρθρο 3. 

Εγκρίνεται ο πολεοδομικός κανονισμός του οικισμού Γ ρατινής της οποίας 
το πολεοδομικό σχέδιο εγκρίνεται με το άρθρο 1 όπως στα επόμενα άρθρα. 

Άρθρο 4, 

Στους οικοδομήσιμους χώρους που φαίνονται στα διαγράμματα με 
στοιχείο Ο.Τ. επιτρέπονται χρήσεις γενικής κατοικίας όπως προσδιορί¬ 
ζονται στο άρθρο 5 του Π.Δ/τος 81/80 (ΦΕΚ 27/Α). 

Άρθρο 5. 

Στην πρόσοψη των οικοπέδων οικόδομημένων ή μη επιβάλλεται προκή- 
πιο πλάτους τεσσάρων (4) μετρούν όπως φαίνεται στα ίδια διαγράμματα. 

Άρθρο 6. 

Τα ελάχιστα όρια εμβαδού και προσώπου καθώς και οι λοιποί όροι 
και περιορισμοί δόμησης καθορίζονται κατά τομείς I και II όπως 
φαίνεται στα ίδια διαγράμματα ως εξής: 

Α. Τομέας I (οικισμός πριν από το 1923). 

1. Ελάχιστο πρόσωπο: δέκα τέσσερα (14) μέτρα. 

Ελάχιστο εμβαδόν: διακόσια πενήντα (250) τ.μ. 

2. Κατά παρέκκλιση της προηγουμένης παραγράφου θεωρού¬ 
νται άρτια και οικοδομήσιμα τα οικόπεδα εφόσον α) έχουν κατά 
τη δημοσίευση του παρόντος Δ/τος: 

Ελάχιστο πρόσωπο: οκτώ (8) μέτρα. 

Ελάχιστο εμβαδόν: εκατόν πενήντα (150) τ.μ. 

β) προκύπτουν από την οριστική πράξη εφαρμογής της πολεοδομικής 
μελέτης ή προέρχονται από τις εισφορές σε γη σύμφωνα με το άρθρο 
8 του Ν. 1337/83, με όποιες διαστάσεις και αν έχουν. 

3. Επιπλέον των διατάξεων των προηγουμένων παραγράφων 1 και 
2 τα οικόπεδα θεωρούνται άρτια και οικοδομήσιμα εφόσον μέσα σ’ 
αυτά εγγράφεται κάτοψη κτιρίου με· ελάχιστη επιφάνεια πενήντα (50) 
τ.μ. και ελάχιστη διάσταση πέντε (5) μέτρων. 

4. Μέγιστο ποσοστό κάλυψης των οικοπέδων εξήντα τοις εκατό (60%) 
της επιφάνειας τους. 

5. Συντελεστής δόμησης οχτώ δέκατα (0,8). 

6. Κατ’ εξαίρεση των προηγουμένων παραγράφων 4 και 5 
ορίζεται συντελεστής δόμησης 1,40 και μέγιστο ποσοστό κάλυψης 
70% για οικόπεδα εμβαδού μικρότερου των 150 τ.μ., εφόσον η 
συνολική επιφά- νεια ορόφων δεν υπερβαίνει τα 120 τ.μ. Η εξαί¬ 
ρεση αυτή έχει εφαρμογή μόνο σε οικόπεδα που έχουν προκόψει 
από κατάτμηση μέχρι τις 10.3.1982. 

7. Μέγιστο επιτρεπόμενο ύψος των κτιρίων επτάμισυ (7,50) μέτρα. 

8. Επιβάλλεται σε όλα τα κτίρια η κατασκευή στέγης από κεραμίδια. 

Β. Τομέας II. 

1. Ελάχιστο πρόσωπο: δέκα πέντε (15) μέτρα. 

Ελάχιστο εμβαδόν: τετρακόσια (400) τ.μ. 

2. Κατά παρέκκλιση της προηγούμενης παραγράφου θεωρού¬ 
νται άρτια και οικοδομήσιμα τα οικόπεδα εφόσον α) έχουν κατά 
τη δημοσίευση του παρόντος Δ/τος: 

Ελάχιστο πρόσωπο: δέκα τέσσερα (14) μέτρα. 

Ελάχιστο εμβαδόν: διακόσια πενήντα (250) τ.μ. 

β) προκύπτουν από την οριστική πράξη εφαρμογής της πολεοδομικής 
μελέτης ή προέρχονται από τις εισφορές σε γη σύμφωνα με το άρθρο 
8 του Ν. 1337/83 με όποιες διαστάσεις και αν έχουν. 

3. Επιπλέον των διατάξεων των παραγρ. 1 και 2, τα οικόπεδα 
θεωρούνται άρτια και οικοδομήσιμα εφόσον μέσα σ’ αυτά εγγράφε- 
ται κάτοψη κτιρίου με ελάχιστη επιφάνεια πενήντα (50) τ.μ. και 
ελάχιστη απόσταση πέντε (5) μέτρων. 

4. Μέγιστο ποσοστό κάλυψης των οικοπέδων πενήντα τοις εκατό (50%) 
της επιφάνειας τους. 


5. Συντελεστής δόμησης οκτώ δέκατα (0,8). 

6. Κατ’ εξαίρεση των προηγουμένων παραγράφων 4 και 5 ορίζε¬ 
ται συντεστής 1,40 και μέγιστο ποσοστό κάλυψης 70% για οικόπεδα 
εμβαδού μικρότερου των 150 τ.μ., εφόσον η συνολική επιφάνεια 
ορόφων δεν υπερβαίνει τα εκατόν είκοσι τετρ. μέτρα. Η εξαίρεση 
αυτή έχει εφαρμογή μόνο σε· οικόπεδα που έχουν προκύψει από 
κατάτμηση μέχρι τις 10.3.1982. 

7. Μέγιστο επιτρεπόμενο ύψος κτιρίων επτάμισυ (7,50) μέτρα. 

8. Επιβάλλεται σε όλα τα κτίρια η κατασκευή στέγης. 

Άρθρο 7. 

Στους χώρους που καθορίζονται με το άρθρο 1 για την ανέγερση 
σχολείων, ιερών ναών και πνευματικού κέντρου, η ελάχιστη απόσταση 
των κτιρίων από τις ρυμοτομικές γραμμές ορίζεται σε δύο (2) μέτρα. 

Άρθρο 8. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Τπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και ίκτέλεση του παρόντος διατάγματος. 

Αθήνα, 26 Αυγούστου 1986 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΕΥΑΓΓΕΛΟΣ ΚΟΥΛΟΥΜΠΗΣ 


ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 

ΑΠΟΦΑΣΕΙΣ 

Αριθ. 60193/2582 (2) 

Χαρακτηρισμός ως διατηρητέου το κτιρίου των οδών Λιούμπας 7 - 

Λεωφόρου Στρατού της Θεσσαλονίκης και καθορισμός ειδικών όρων 

προστασίας και περιοχών δόμησης. 

Ο ΥΠΟΥΡΓΟΣ 

ΠΕΡΙΒ/ΝΤΟΣ, ΧΩΡ/ΞΙΑΣ ΚΑΙ ΔΗΜ. ΕΡΓΩΝ 

' Εχοντας υπόψη: 

1. Τις διατάξεις του Ν. 1577/1985 (ΦΕΚ 210/Α) και ειδικό¬ 
τερα τα άρθρα 3 και 4 (παρ. 1). 

2. Την αριθ. οικ. 75724/1151/30.12.83 κοινή απόφαση των Υπουρ¬ 
γών Προεδρίας Κυβερνήσεως και Χωροταξίας, Οικισμού και Περιβάλλο¬ 
ντος (ΦΕΚ 767/Β) και ειδικότερα το άρθρο 5, όπως τροποποιήθηκε με 
την αριθ. 28112/356/17.4.1985 όμοια απόφαση (ΦΕΚ 205/Β). 

3. Τις από 9.5.86 κα 10.7.86 αιτιολογημένες εκθέσεις της Δ/νσης 
Οικισμού Θεσσαλονίκης. 

4. Την αριθ. 2486/20.6.86 ένσταση της ενδιαφερομένης ότι δεν αποδέ¬ 
χεται τη σχετική έκθεση της Δ/νσης Οικισμού Θεσσαλονίκης, αποφασίζουμε: 

1) Χαρακτηρίζεται ως διατηρητέος ο αρχικός πυρήνας, του διώρο¬ 
φου κτιρίου μαζί με την περίφραξη του οικοπέδου που βρίσκεται 
στη γωνία των οδών Λιούμπα 7 και Λεωφόρου Στρατού του ρυμοτο¬ 
μικού σχεδίου Θεσσαλονίκης, φερομένου ως ιδοκτησία της Αικατερί¬ 
νης Παπαργυρίου, όπως φαίνεται σημειωμένο με διαγράμμιση στο 
σχετικό πρωτότυπο διάγραμμα σε κλίμακα 1:500 που θεωρήθηκε 
από τον Προϊστάμενο της Δ/νσης Πολεοδομικών Εφαρμογών με 
την αριθ. 60193/1986 πράξη του και που συνοπτικό του αντίτυπο 
δημοσιεύεται με την παρούσα απόφαση. 


2) Στο χαρακτηριζόμενο ως διατηρητέο κτίριο απαγορεύεται κάθε 
αφαίρεση, αλλοίωση ή καταστροφή των επί μέρους αρχιτεκτονικών ή 
διακοσμητικών στοιχείων του. 

3) Επιτρέπεται η επισκευή, ο εκσυγχρονισμός των εγκαταστάσεων, 
ή ανακαταακευή της προσθήκης για την εξυπηρέτηση των λειτουργι¬ 
κών αναγκών του κτιρίου, η στατική ενίσχυση, η εσωτερική διαρρύθ¬ 
μιση, χωρίς να θιγούν τα γύψινα διακοσμητικά στοιχεία των ορόφων 
και κάθε επέμβαση για λόγους στατικούς και λειτουργικούς του 
χαρακτηριζόμενου ως διατηρητέου κτιρίου, εφόσον δεν αλλοιώνεται 
ο γενικός αρχιτεκτονικός χαρακτήρας. 

4) Επιβάλλεται η αποκατάσταση και συντήρηση των όψεων του 
χαρακτηριζόμενου με το παρόν ως διατηρητέου κτιρίου. Κατά την 
αποκατάσταση πρέπει να ληφθούν υπόψη τόσο τα ήδη υπάρχοντα 
στο κτίριο αρχιτεκτονικά και διακοσμητικά στοιχεία, όσο και οι 
σύγχρονες λειτουργικές ανάγκες του. 

5) Οποιαδήποτε επέμβαση στο εξωτερικό ή εσωτερικό του διατηρη¬ 
τέου κ,τιρίου όπως και στον Περιβάλλοντα χώρο του εγκρίνεται από 
την Επιτροπή Πολεοδομικού και Αρχιτεκτονικού Ελέγχου (ΕΠΑΕ). 

Δεν επιτρέπεται η τοποθέτηση φωτεινών επιγραφών και διαφημίσεων 
στη στέγη και στις όψεις του κτιρίου. Επιτρέπεταιη τοποθέτηση επιγρα¬ 
φών περιορισμένων διαστάσεων, δηλωτικών των χρήσεων του κτιρίου. 

7) Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 29 Αυγούστου 1986 

Ο ΥΠΟΥΡΓΟΣ 

ΕΥΑΓΓΕΛΟΣ ΚΟΥΛΟΥΜΠΗΣ 

